Františka Lotrinská

Františka Lotrinská (* november 1592 – † 8. september 1669, Paríž) bola lotrinská princezná a nevesta francúzskeho kráľa Henricha IV. Známa bola taktiež vďaka prezývke ako Françoise de Mercœur ako predstaviteľka mercœurskej vedľajšej línie zvrchovaných lotrinských vojvodov a netere Lujzy Lotrinskej, manželky francúzskeho kráľa Henricha III. Františka bola dedičkou svojho otca, suo jure vojvodkyňou z Mercœur a Penthièvre.

 Život 
vľavo|náhľad|199x199bod| Cézar de Bourbon, vojvoda z Vendôme (1594 až 1665)
Františka prišla na svet ako tá mladšia z dvoch detí v novembri roku 1592, pričom presný dátum jej narodenia zostal neznámy. Roku 1590 skonal jej jediný súrodenec, brat Filip Ľudovít, čím sa Františka už narodila ako dedička veľkého majetku. Počas vlády Henricha III. sa jej otec postavil na čele Katolíckej ligy v Bretónsku a roku 1588 sa vyhlásil ochrancom katolíckej cirkvi v tejto provincii. Dovolával sa dedičných práv svojej manželky, ktorá bola potomkom bretónskych vojvodov, snažil sa v tejto provincii osamostatniť, v Nantes ustanovil vládu a svojho syna nazval „princom a vojvodom z Bretónska“.
vľavo|náhľad|200x200bod| Erb vojvodkyne z Vendôme.
S podporou Španielskeho impéria v roku 1592 pri Craone porazil Henricha Bourbona, vojvodu z Montpensier, ktorého proti nemu poslal Henrich IV. Francúzsky. Kráľ potom vytiahol proti Mercœurovi osobne. Súčasťou mieru, ktorý roku 1596 podpísali, bola manželská zmluva, podľa ktorej sa Mercœurova dcéra vydala za kráľovho uznaného nemanželského syna.

Dňa 2. mája roku 1598 podpísalo Francúzske kráľovstvo a Španielske impérium mierovú zmluvu z Vervins. Časť samotnej zmluvy opäť stanovila, že šesťročná Františka bude zasnúbená s Cézarom de Bourbon, ako najstarším synom francúzskeho kráľa a jeho milenky Gabrielle d'Estrées.

Sobáš sa uskutočnil dňa 16. júla roku 1609 na zámku Fontainebleau. Nevesta mala vtedy 16 rokov. Ženích bol vtedy o rok mladší. Vďaka manželskej zmluve získal Cézar právo spravovať manželkin majetok. Zomrel v nemilosti v októbri roku 1665, pričom práve vtedy bol zapojený do povstania Frondy. Následne skončil ako obvinený z pokusu otráviť kardinála Richelieu. V tom istom roku Františka odišla so svojou vnučkou Máriou Johanou smerom do Savojska, kde sa vnučka vydala dňa 20. mája roku 1665 za savojského vojvodu Karola Emanuela II. Vojvodstvo Mercœur a Penthièvre zdedil Františkin najstarší syn. Zomrela dňa 8. septembra roku 1669 v Paríži vo veku 76 rokov.

 Potomstvo 
S Cézarom žila Františka v manželstve dovedna až 56 rokov. Priviedla mu na svet dovedna tri deti:

 1. Ľudovít de Bourbon (* 1612 Paríž – † 6. 8. 1669 Aix-en-Provence), vojvoda z Vendôme az Mercœur
 ⚭ 1651 Laura Mancini (* 6. 5. 1636 Rím – † 8. 2. 1657 Paríž), neter kardinála Mazarina
 2. Alžbeta de Bourbon (* 1614, Paríž – † 19. 5. 1664 tamtiež)
 ⚭ 1643 Karol Amadeus Savojský (*12. 4. 1624 – †30. 7. 1652), vojvoda z Nemours, zabitý svojim švagrom pri súboji
 3. František de Bourbon (* 16. 1. 1616 Coucy – † 25. 6. 1669 Heráklion), vojvoda z Beaufortu, slobodný a bezdetný

 Iné projekty 

 Zdroj 

Kategória:Úmrtia 8. septembra
Kategória:Úmrtia v 1669
Kategória:Narodenia v 1592
Kategória:Bourbonovci
Kategória:Lotrinská dynastia